Haar vraag het my onkant betrap. Dit is ’n moeilike vraag om te beantwoord. Die vorige dag het Die Voortrekkers een van ons lede in Port Elizabeth begrawe. Hy is aangeval, beroof en het ná 18 dae weens komplikasies gesterf. Charl Meyer was ’n murg-en-been-Voortrekker. Charl was nie ’n kantlyn-mens nie, maar ’n koershou-mens. Hy was ’n kompas wat ideale en waardes uitnemend aan ons kinders voorgeleef het. Charl was ’n kan-mens wat baanbrekerswerk gedoen het om selfbehoudkampe volhoubaar in die Oos-Kaap te vestig. Hier het hy sy liefde vir die veld en respek vir die natuur aan jeuglede oorgedra. In ’n tyd van groeiende polarisasie was Charl met sy rustigheid, waardigheid en integriteit in sy gemeenskap ’n brugbouer en waardedraer. Ons gebroke land het mense soos Charl broodnodig. Charl se dood het ons geruk, verslae gelaat. Dit is met goeie rede dat ons woedend is oor misdaad en geweld wat nie net Die Voortrekkers nie, maar Port Elizabeth en Oos-Kaap van ’n steunpilaar beroof het.
“Ons grootste probleem is nie die regering óf die president nie, maar ’n apatiese kultuur van wag dat iemand anders dit vir my doen.”
Positiewe burgerskap is vir Die Voortrekkers aktiewe burgerskap deur diensbaarheid. Ons wese sê dit ook: “Die Voortrekkers is ’n kultuurbeweging wat die eietydse Afrikaner, in besonder sy jeug, bemagtig om as positiewe burgers en konsekwente Christene suksesvol te wees in hul roeping tot diens.”
Diensbaarheid is nie vir Die Voortrekkers ’n vae konsep of ’n oppervlakkige maatskaplike benadering nie. Afrikaners het met ’n gesindheid van diensbaarheid en ’n troffel in die hand armoede oorwin, kerke, skole en universiteite gebou, lande geploeg, harte oorgeplant, nuwe horisonne ontdek, grense geskuif. Dit is in die gees van diensgerigtheid en diensvaardigheid waarmee Die Voortrekkers prakties inhoud aan Christenskap, burgerskap en Afrikanerskap gee.
’n Diensbare hart veronderstel ’n nederige wegkyk van die eie ek waar daar geen plek is vir hoogmoed of selfsug nie. Diensbaarheid vra harde werk, opoffering, toewyding, maar bowenal deursettingsvermoë.
In die vroeë Christelike kerk het ’n onbekende martelaar in ’n brief aan die niegelowige Diognetos die volgende oor Christene se burgerskapbeskouing getuig:
Hulle gehoorsaam die wette van hulle regerings, maar oorwin die wette deur hulle lewenswyse en liefde.
“Deur die Jode word hulle beveg en deur die Grieke vervolg, maar die haters kan nie die oorsaak van hulle haat noem nie.”
Wat ek wel seker weet, is dat die toekoms nie aan die ANC, die EFF, die DA of enige ander politieke party, groep of organisasie behoort nie. Die toekoms behoort aan die Here. Dit is die Here wat ons in hierdie land as koninkryksburgers roep om sy fakkeldraers te wees.
Jong mense met selfvertroue wat nie op die kantlyn staan of hulle isoleer in ’n eie klein private wêreldjie nie, maar deur hulle aktiewe deelname hulle skool en omgewing beïnvloed met waardes wat werk.
Die stigter en voorsitter van Grand Parade Investments, Hassen Adams, is egter omgekrap oor die skuif en sê dat die minderhede ŉ vyandige oorname van die maatskappy wil bewerkstellig. Die minderhede hou saam 12,5% van die maatskappy se aandele.
Volgens ŉ kennisgewing wil die minderhede die nuwe direkteure aanstel om vaardighede en onafhanklike oorsig in die maatskappy en sy bestuur uit te brei.
Hy het die beleggingsmaatskappye gekontak wat die mosie steun deur te sê die proses is besig om blouboordjiebeleggers te benadeel.
Burger King maak die treurigste burgers denkbaar. Die prentjie op die spyskaart en dit wat jy kry is twee verskillende planete. As daar aandag geskenk word aan die kwaliteit van hulle kos sal die verliese moontlik krimp.
Intussen drom derduisende mense in die strate van Windsor saam vir ŉ vlugtige blik van die toekomstige koninklike bruidspaar wanneer hulle om 14:00 (Suid-Afrikaanse tyd) op ŉ koetsoptog deur die strate van Windsor vertrek.